recursal/SuperWikiNEXT-32B huggingface dataset:
Gjengestag ( Pinnebolt )

Brukes også på Japanske biler som Toyota / Mazda / Nissan i stede for tradisjonelle hjulbolter, da med splines i en ende. 

Typisk utseende på en metrisk gjengestang.
Pinnebolt.
En **gjengestang** er en sylindrisk metallstang uten skruehode og med gjenger langs hele lengden. De er lagt for å kunne stå i spenn.

En **pinnebolt** ligner på en gjengestang ved at den har gjengepartier i hver av endene, men har også et parti innpå stangen uten gjenger. Noen pinnebolter har verktøyspor i den ene enden for å lette installasjon, og ligner sånn sett litt på en settskrue. Det finnes også pinnebolter med forskjellige gjenger i hver endene, og med annen diameter på midtpartiet. 

* En forbrenningsmotor med topplokket fjernet. Pinneboltene som normalt holder topplokket på plass kan sees.En forbrenningsmotor med topplokket fjernet. Pinneboltene som normalt holder topplokket på plass kan sees.

Se også
-------

* Settskrue, en type skrue uten skulder og med innvendig skruehode

Referanser
----------

1. ↑  Soled, Julius (1957), *Fasteners handbook*, Reinhold Publishing, s. 90, .
2. ↑  Speck, James A. (1997), *Mechanical fastening, joining, and assembly*, CRC Press, s. 54, .
3. Tommy Haukland (2023) Teknisk Leder Hjulutrusting ( Pinnebolt for hjul )
**Menighetsbibelskolen AS** (**MBS**) er en kristen bibelskole. Aksjene i selskapet eies av pinsemenigheten Salem Sandefjord. Skolen er offentlig godkjent for utdanning på videregående nivå (NOKUT-godkjent fagskole), og skal primært kvalifisere til arbeid innenfor menigheter og misjon. Skolen stiller krav om at studentene må ha fullført videregående skole. 

Menighetsbibelskolen ble etablert i Sandefjord, men har flere avdelinger. Den drives i nær tilknytting til den lokal menigheten. Studentene oppfordres til å tilegne seg ytterligere erfaring og kompetanse i menighetsmiljøet.

Historie
--------

Skolen startet i høsten 1976, som et tre måneders bibelkurs. I 1981 mottok skolen godkjenning fra Utdanningsdepartementet og i august samme året startet skolen med ett-årige undervisningstilbud. 

Frank Matre var med å etablere bibelskolen og var rektor frem til 1983.

Avdelinger
----------

* *Menighetsbibelskolen Sandefjord* – startet med kurs i 1976 og har siden 1981 utviklet det ettårige bibelskoletilbudet.
* *Menighetsbibelskolen Kristiansand* – startet høsten 2003 bibelskole i Filadelfia Kristiansand.
* *Menighetsbibelskolen Oslo* – er et samarbeid med Filadelfia bibelskole.
* *Menighetsbibelskolen Vennesla* – startet høsten 2004 med undervisning i Filadelfia Vennesla. Menigheten har tidligere drevet en «omsorgsbibelskole», rettet mot mennesker som ønsket å dyktiggjøre seg innenfor omsorgsarbeid eller har hatt behov for et trygt undervisningsmiljø.

Eksterne lenker
---------------

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Nasjonalt skoleregister
 |



1. ↑   kff.no[Hentet fra Wikidata]
**Bergsjø-Hølandselva dyrefredningsområde** er et våtmarksområde i Aurskog-Høland kommune som ble  vernet i 1992 for å bevare det rike fuglelivet og fuglenes livsmiljø i området.

Fuglefredningsområdet omfatter en ca. 2,5 km lang strekning av Hølandselva og Bergsjø med omgivelser, nord for riksvei 125. Berggrunnen består av gneiser som i hovedsak er dekt av marin leire. Hølandselva renner her på en flat elveslette og vår- og høstflom danner en grunn sjø på opptil to km lengde. I Bergsjøområdet finnes soneringer med kratt- og sumpvegetasjon. Her vokser sumpplanter som sjøsivaks og kalmusrot, foruten elvesnelle og kvasstarr. På større dyp vokser undervanns- og flytebladplanter som gul nøkkerose, tusenblad og vanlig tjønnaks.

Området har betydning som raste- og hvileplass for fugl under trekk. Ved oversvømmelsene vår og høst er det et stort antall vade- og andefugler her. I disse periodene er det blant annet observert krikkender, sangsvaner, dvergsvaner, knoppsvaner, brunnakker, silender, gluttsniper, skogsniper, viper, rødstilker, storspover og toppdykkere.

Elvesletter med regelmessig oversvømmelse er etter hvert blitt sjeldne i landsdelen. Plantesamfunnene i området er velutviklede og representative for elvesletter i det sørøstlige Norge.

Referanser
----------

1. ↑  Direktoratet for naturforvaltning, faktaark Besøkt 25. februar 2013

|  |  |
| --- | --- |
| Oppslagsverk/autoritetsdata | Naturbase
 |
***The Face Between*** er en amerikansk stumfilm fra 1922 regissert av Bayard Veiller.

Handling
--------

Tom Carteret Jr. har en slående likhet med faren sin, Tom Carteret Sr. Så når faren hans blir oppdaget i en affære sammen med en annen manns kvinne, bestemmer Tom seg for å ta på seg skylden i håp om å skåne faren hans. Til tross for at han kvelden før hadde forlovet seg med kjæresten sin Sybil Eliot. Hartwell, den fornærmede ektemannen hvis kone Tom Senior hadde vært utro med, krever imidlertid at Tom reiser sin vei. Noe Tom samtykker i, for å redde familiens ære. Men forloveden hans ønsker ikke lenger å snakke med Tom.

Tom møter snart Marianna Canfield, datteren til en kvinne som vasker klærne hans. Joe Borral er en lokal innbygger, som også er interessert i Marianna. Resten av lokalbefolkningen misliker Toms tilstedeværelse, og de forsøker å gjøre livet vanskeligere for ham. Når Joe bestemmer seg for å angripe Tom fysisk, for å overbevise ham om å reise sin vei, får Marianna vite om planen. Hun skynder seg til hytta for å advare Tom. Kort tid senere får Tom et telegram, hvor han får vite at Hartwell omsider er død. Han oppdager også at Sybil Elliot har tilgitt ham.

Men for å redde Marianna fra lokalbefolkningens vrede reiser Tom likevel med henne til en prest, for å gifte seg med henne. Men på veien dit blir de oppdaget av Joe, som skyter dem begge. Joe blir oppdaget i delirium flere dager senere, og blir endelig tatt med hjem - hvor skadene hans blir pleiet av Sybil. Men hver gang han våkner ser Joe spøkelset til Marianna, i stedet for Sybils ansikt.

Skuespillere
------------

* Bert Lytell som Tommy Carteret, Sr.
* Andrée Tourneur som Sybil Eliot
* Sylvia Breamer som Marianna Canfield
* Hardee Kirkland som Mr. Hartwell
* Gerard Alexander som Mrs. Eliot
* Frank Brownlee som Joe Borral

Referanser
----------

1. ↑  «The Face Between (1922)» **(engelsk)**. Besøkt 26. oktober 2023.
2. ↑  «AFI|Catalog». *catalog.afi.com*. Besøkt 26. oktober 2023.

Eksterne lenker
---------------

* (en) *The Face Between* på Internet Movie Database Rediger på Wikidata

* (en) *The Face Between* på American Film Institute Rediger på Wikidata
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

**Invasjonen av Bahía de Cochinos** (spansk: *La Invasión de Bahía de Cochinos; Invasjonen av Grisebukta* eller *la Invasión de Playa Girón*) var et mislykket forsøk på å invadere Sør-Cuba og styrte Fidel Castros regjering med CIA-trente eksilcubanere med støtte fra USAs regjering. 

Planen ble iverksatt i april 1961, mindre enn tre måneder etter at John F. Kennedy ble De forente staters president. De cubanske styrkene, som hadde mottatt materiell støtte og trening fra østblokknasjoner, beseiret invasjonsstyrkene i løpet av tre dager. 

Invasjonen er oppkalt etter Grisebukta, som bare en av tre mulige måter å oversette det spanske navnet *Bahía de Cochinos*. Hovedinvasjonen fant sted på en strand kalt Playa Girón i Grisebukta. 

Etter den mislykkede invasjonen, opplevde president Kennedy at han ikke hadde fått de riktige militære råd fra Joint Chiefs of Staff, og satte 22. april 1961 Maxwell D. Taylor til å lede undersøkelsesgruppen som skulle finne hva som gikk galt. Gruppen avleverte sin rapport 13. juni samme år. Gruppen konkluderte med at nederlaget kom som en følge av en manglende analyse av mulighetene for suksess med en slik hemmelig aksjon, at det ble benyttet uegnede fly, begrensninger knyttet til våpen, flyvere og flyangrep, samt ikke minst tap av sentrale fartøyer og mangel på ammunisjon.

I talen Fidel holdt der han snakket om invasjonen, nevnte han ikke presidentens navn en eneste gang. Fidel har senere sagt at man ikke kan beskylde Kennedy for invasjonen siden den var planlagt av regimet til president Dwight D. Eisenhower og visepresident Richard Nixon.

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NKC **·** BBC Things
 |
***The Cowboy and the Lady*** er en amerikansk stumfilm fra 1922 regissert av Charles Maigne.

Handling
--------

Jessica Weston er ulykkelig i ekteskapet og sin utro ektemann. Hun velger derfor å forlate ham, og reiser hjem til ranchen sin i Wyoming. Ektemannen hennes følger imidlertid snart etter henne, men er mer interessert i Molly - eieren av den lokale salongen, enn han er i Jessica. Men dette fører også til at han får problemer med gårdsarbeideren Ross, som er forelsket i Molly. I mellomtiden blir Jessica reddet av nabo-gårdens eier Teddy North når hesten hennes forlater henne på en øy, og en romantisk attraksjon utvikler seg mellom dem.

Til den lokale salongen kommer Weston sammen med Molly, noe som gjør både Jessica og Ross sinte. En konflikt bryter løs samtidig som det oppstår et strøm-brudd. Når lyset kommer tilbake viser det seg at Weston har blitt skutt og drept. Teddy tar på seg ansvaret, fordi han tror at Jessica var ansvarlig for dødsfallet og han forsøker å redde henne. Men det viser seg at det egentlig var Ross som hadde avfyrt skuddene.

Skuespillere
------------

* Mary Miles Minter som Jessica Weston
* Tom Moore som Teddy North
* Viora Daniel som Molly X
* Margaret Gibson som Midge
* Robert Schable som Weston
* Guy Oliver som Ross
* Tom London som Joe
* Bobby Mack

Referanser
----------

1. ↑  «AFI|Catalog». *catalog.afi.com*. Besøkt 20. oktober 2023.

Eksterne lenker
---------------

* (en) *The Cowboy and the Lady* på Internet Movie Database Rediger på Wikidata

* (en) *The Cowboy and the Lady* på AllMovie Rediger på Wikidata

* (en) *The Cowboy and the Lady* på American Film Institute Rediger på Wikidata

* (en) *The Cowboy and the Lady* på Silent Era Rediger på Wikidata
***Broad Daylight*** er en amerikansk stumfilm fra 1922 regissert av Irving Cummings.

Handling
--------

Peter Fay sitter i fengsel og nærmer seg slutten av en lengre dom etter å ha blitt arrestert for svindel. Han håper at datteren hans Nora lever en rolig og lovlydig tilværelse, og ikke ha fulgt den samme kriminelle veien som han selv hadde fulgt. Men på en fyllefest tvinger noen kjeltringer Nora til å gifte seg med en beruset mann som antas å være sønnen til en millionær. Bryllupet i en kjeller var enkelt, med en redd prest som ble truet til å gjennomføre vielsen. Men brudgommen var påvirket av alt for mye alkohol, og tre kjeltringer fungerte som vitner til giftermålet. Men skurkene oppdager snart at mannen hun giftet seg med egentlig ikke var millionærens sønn likevel.

Mannen heter egentlig Joel Morgan (spilt av Jack Mulhall) en venn av den virkelige millionær-sønnen. Så gjengen forsøker å drepe ham, før de kaster ham fra seg i en grøft. Men Nora pleier skadene hans i den lille leiligheten hennes. Men Joel tror at Nora kan være en kriminell, så han forlater henne. To år senere forsøker Nora å forhindre at faren hennes, som nå har blitt løslatt fra fengsel, fra å bryte seg inn i et hus og stjele fra pengeskapet deres. Det viser seg snart at eieren av huset faktisk er Joel Morgan. Til tross for at bevisene kan peke mot at Nora var medskyldig i innbruddet, velger Joel å beskytte Nora og han bruker denne muligheten skjebnen har gitt ham til å gjenforenes med henne.

Skuespillere
------------

* Lois Wilson som Nora Fay
* Jack Mulhall som Joel Morgan
* Ralph Lewis som Peter Fay
* Kenneth Gibson som Davy Sunday
* Wilton Taylor som Marks
* Ben Hewlett som Shadow Smith
* Robert Walker

Referanser
----------

1. ↑  «AFI|Catalog». *catalog.afi.com*. Besøkt 14. oktober 2023.

Eksterne lenker
---------------

* (en) *Broad Daylight* på Internet Movie Database Rediger på Wikidata

* (en) *Broad Daylight* på AllMovie Rediger på Wikidata

* (en) *Broad Daylight* på Turner Classic Movies Rediger på Wikidata

* (en) *Broad Daylight* på American Film Institute Rediger på Wikidata

* (en) *Broad Daylight* på Silent Era Rediger på Wikidata
***Kingdom Come: Deliverance*** (utgitt 13. februar 2018) er et førstepersons enspiller rollespill satt til Böhmen i 1403. Spillet er basert på historiske hendelser og sikter etter å gi spilleren en realistisk opplevelse av datidens tysk-romerske rike. Spillet er utviklet av Warhorse Studios og publisert av Deep Silver for Windows, PS4 og Xbox ONE.

Handling
--------

Hovedkarakteren i spillet er den fiktive personen Henry, som etter å lidd et tragisk tap blir tatt innunder vingene til sin lokale Lord, Sir Radzig Kobyla. Handlingen begynner med at Sigismund av Det tysk-romerske rike har fengslet sin halvbror Wenzel IV, og Sigismunds hær brenner ned Skalitz (Stříbrná Skalice) der Henry er vokst opp. Herfra og ut må Henry følge oppdragene han får i tillegg til å gå egne veier.

Utvikling
---------

Leder av prosjektet er Daniel Vávra, som etter mislykkede forsøk på å finne sponsorer til utvikling av spillet benyttet Kickstarter for å oppnå såkalt folkefinansiering. Dette startet i 2014 og viste seg å bli en suksess. Fans donerte over én million britiske pund, slik at man for alvor kunne starte utviklingen. Spillet ble utsatt flere ganger og utkom først i februar 2018.

Mottagelse
----------

Det vant prisen for «Beste PC-spill» i 2017. Da spillet kom på markedet fikk det gjennomgå fra kritikerne for mange bugs.

*Game Informer* konkluderte med at: «Hvis en historisk setting med fokus på realisme appellerer til deg, så er det dype spillsystemet og metodiske fremgangen verdt å lære. ...likevel, de utallige tekniske problemene Kingdom come krever at du lider deg gjennom ... frem til utviklerne koker opp en omfattende salve av lapper og pussemiddel, bør du unngå Henrys eventyr som pesten». Norske *Gamer* gav spillet 5/10 og skrev at: «Samtidig greier det ikke å levere en jevn og god opplevelse som blir mer og mer spennende. Fylt til randen med tekniske feil og uregelmessigheter, stive animasjoner, mye meningsløs venting og repeterende oppdrag gjør for et spill som ikke bare ser, men også føles uferdig.»

Likevel, før utgangen av mars var det kommet ni patcher og hot-fixes, og spillerne var mer positive enn pressen, og PC-versjonen av spillet fikk etter hvert 8.0 hos Metacritic.

I februar 2020 ble spillet delt ut gratis av Epic store, og samtidig kom det spekulasjoner om at en oppfølger er under utvikling.

Referanser
----------

1. ↑   GOG.com[Hentet fra Wikidata]
2. ↑   Humble Store[Hentet fra Wikidata]
3. ↑  «Warhorse studios: DOMOVSKÁ STRÁNKA». *warhorsestudios.cz*. Besøkt 26. september 2018.
4. ↑  «Kingdom Come: Deliverance | Deep Silver». *Deep Silver* **(engelsk)**. Arkivert fra originalen 5. oktober 2018. Besøkt 26. september 2018.
5. ↑  VG247.com
6. ↑  GameInformer
7. ↑  *Gamer*
8. ↑  Metacritic
9. ↑  Gamepressure.com

|  |  |
| --- | --- |
| Oppslagsverk/autoritetsdata | NKC
 |

Portal: Videospill
***Bobbed Hair*** er en amerikansk stumfilm fra 1922 regissert av Thomas N. Heffron.

Handling
--------

Polly Heath (spilt av Wanda Hawley) flykter hjemmefra når hennes tante ønsker at hun skal gifte seg med forretningsmannen Dick Barton. Men han er alt for opptatt av materielle ting, som penger eller diamanter. Hun bor sammen med en gammel venninne, Zoe, som hun kjente fra skoletiden. Hun skaffer seg også en ny frisyre, og går med andre klær.

Men Dick følger snart henne, og redder henne fra poeten Paul Lamont (spilt av William P. Carleton) som forsøker å konstruere en kompromitterende situasjon rundt Polly. Det viser seg også at Paul Lamont allerede er gift og er far til to barn, noe han ikke hadde fortalt Polly om. Etter å ha oppdaget sannheten om Lamont vender Polly hjem, og forsoner seg endelig med kjæresten sin.

Skuespillere
------------

* Wanda Hawley som Polly Heath
* William Boyd som Dick Barton
* Adele Farrington som Emily
* Leigh Wyant som Zoe Dean
* Jane Starr som Evelyn
* Margaret Vilmore som Daisy
* William P. Carleton som Paul Lamont

Referanser
----------

1. ↑  «AFI|Catalog». *catalog.afi.com*. Besøkt 12. oktober 2023.

Eksterne lenker
---------------

* (en) *Bobbed Hair* på Internet Movie Database Rediger på Wikidata

* (en) *Bobbed Hair* på AllMovie Rediger på Wikidata

* (en) *Bobbed Hair* på American Film Institute Rediger på Wikidata
**Ødemørk naturreservat** ligger i den sørligste spissen av Vestby kommune, øst for Europavei 6 mellom Kambo og Rød. Reservatet grenser mot Ishavet naturreservat i øst, og mot Mossemarka i sør. Området er mye brukt til rekreasjon og friluftsliv.

Hele området ligger under marin grense. Berggrunnen utgjøres av ulike typer granittisk gneis, og jordsmonnet er mange steder tynt. Vegetasjonen domineres av kalkfattig barskog, men med betydelig innslag av lauvtrær og variasjon avhengig av topografien. Området er stedvis høyproduktivt, og her er skogtypen sjelden, da slike områder ofte er oppdyrket. Fem kjerneområder anses viktige for biologisk mangfold.

Plante- og dyrelivet er vernet mot skade og ødeleggelse. Motorisert ferdsel er forbudt. Utenom eksisterende veier og stier er også sykling og ridning ulovlig.

Referanser
----------

1. ↑  «Norgeskart». Kartverket. Besøkt 3. oktober 2021.
2. ↑  (no) Ødemørk naturreservat i Miljødirektoratets nettsted Naturbase
3. ↑  «Forskrift om vern av Ødemørk naturreservat, Vestby kommune, Viken». Lovdata. Besøkt 3. oktober 2021.

|  |  |
| --- | --- |
| Oppslagsverk/autoritetsdata | Sentralt stedsnavnregister **·** Naturbase
 |
**Joseph Liao Hongqing** (født i 1966 i småbyen Dongling i fylket Wuhua i Guangdong i Folkerepublikken Kina) er katolsk biskop av bispedømmet Meizhou i provinsen Guangdong i Folkerepublikken Kina. 

Liao Hongqing tilhører hakkaene. Han fikk sin presteutdannelse ved presteseminaret i Wuhan. Da han ble presteviet 24. juli 1991 av myndighetsutnevnte biskop Anthony Zhong Quanzhang, var det den første prestevielse i Meizhou på 43 år. 

Bispedømmet hadde i 1991 12 000 katolikker i syv fylker. 

Fader Liao ble bispedømmeadministrator da biskop Zhong Quanzhang døde den 28. januar 2000. 

Den 26. september 2003 ble han bispeviet for Meizhou, med pavelig mandat, med biskop Bernardine Dong Guangqing av Hankou som hovedkonsekrant. Alle tre konsekrerende biskoper var alle blitt legitimert i sine embeder av Roma. 

Bispevielsesseremonien hadde sine uregelmessigheter. Myndighetene overtok styringen på en måte som kastet en skygge over begivenheten. Sikkerhetspolitiet var sterkt og synlig nærværende. Før seremonien var fader Liao blitt holdt isolert og kunne ikke benytte sin mobiltelefon, og andre prester og nonner ble forhindret i å treffe ham. Da den presiderende biskop bad om å få lese høyt den pavelige utnevnelsesbullen, ble det nektet. I stedet ble det lest opp et dokument som proklamerte at Lisao var blitt utnevnt av den (illegitime) kinesiske katolske bispekonferanse. 

Bispedømmet hadde i mellomtiden vokst kraftig, til rundt 40 000 troende, de fleste i landsbyene, og 43 kirker og kapeller. Men det var stor prestemangel; bare to eldre og fire yngre.

Referanser
----------

1. ↑   Catholic-Hierarchy.org, katolsk hierarki ID liaoh, besøkt 11. september 2021[Hentet fra Wikidata]

  


|  |  |
| --- | --- |
| Oppslagsverk/autoritetsdata | Catholic-Hierarchy
 |
**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.
Hovedinngangen til Ahus på Nordbyhagen hvor Seksjon IR har vært lokalisert siden april 2011.
**Seksjon IR** er en avrusningsenhet tilhørende Akershus universitetssykehus. Institusjonen tilbyr avrusning og kartlegging til personer over 18 år som har et hovedmisbruk av illegale rusmidler, derav navnet Seksjon IR (**i**llegale **r**usmidler). Institusjonen har døgndrift 365 dager i året. Avdelingen har ikke en akutt mottaksfunksjon. Innleggelser skjer på dagtid etter henvisning. Ahus har også et tilbud, Klosteret, for personer som er avhengig av alkohol og medikamenter.

Historisk bakgrunn
------------------

Seksjon IR da det var drift i Lurudveien på Skedsmokorset. 
Institusjonen ble etablert på Nordbyhagen i Lørenskog i 1991 som et skadereduserende tiltak i forbindelse med HIV-epidemien blant rusmiddelavhengige. I forbindelse med bygging av nytt sykehus (Ahus) ble Seksjon IR midlertidig flyttet til Skedsmokorset. I april 2011 flyttet Seksjon IR tilbake Nordbyhagen i Lørenskog. Den nye avdeling er etablert som en tredelt enhet med totalt 17 plasser. Deler av enheten, med to senger, vil da være tilrettelagt for å ta i mot pasienter innlagt på tvang i henhold til Helse- og omsorgstjenesteloven.

Avdelingen har siden etablering endret navn flere ganger. Tidligere navn har vært Rusakutten og Enhet for stoffmisbrukere.

Eksterne lenker
---------------

* (no) Akershus universitetssykehus
| Medaljeoversikt |
| --- |
| Konkurrerte for Norge Norges flagg |
| Langrenn |
| Langrenn Norgesmesterskapet på ski |
| Gull | 1984 | 3 x 10 km stafett |
| Gull | 1985 | 3 x 10 km stafett |
| Gull | 1986 | 3 x 10 km stafett |
| Sølv | 1988 | 3 x 10 km stafett |
| Bronse | 1989 | 3 x 10 km stafett |

**Hokksund Idrettslag** (stiftet 3. januar 1904 som *Eiker Skiklub*) er et idrettslag fra Hokksund i Øvre Eiker, Buskerud, som driver med håndball og skiidrett.

Historikk
---------

* Klubben ble stiftet som *Eiker Skiklub* den 3. januar 1904.
* I 1927 slo klubben seg sammen med *Haugsund Idrætsforening* og dannet *Eiker Ski- & Ballklubb*.
* I 1959 slo klubben seg sammen med *Falk-Kameratene* og dannet *Hokksund Idrettslag*.

Idretter
--------

### Fotball

Utdypende artikkel: Hokksund Fotballklubb

Yngvar Iversen var trener for A-laget fra sammenslåingen til og med 1961. Med Sigurd Meløe som trener manglet klubben kun ett mål på opprykk til 4. divisjon i 1964. I 1968 vant de sin avdeling i 5. divisjon og rykket opp etter tre kvalifiseringskamper mot Sportsklubben Speed fra Oslo (0-1, 1-0 og 1-0). I 1969 fikk A-laget betalt trener, men allerede året etter bar det ned i 5. divisjon igjen. Juniorlaget ble fylkesmester i 1970 og 1971 (gutter født mellom 1952 og 1955). De slo lag som Strømsgodset, Mjøndalen, Drafn og Åssiden.

Laget rykket ned i 6. divisjon i 1978. I 1981 vant de sin avdeling og ble kretsmestere. I 1982 rykket A-laget ned på nytt, og fram til nedleggelsen av fotballgruppa i 1988 forble A-laget i 6. divisjon. På et ekstraordinært årsmøte 31. oktober 1988 ble fotballgruppen avviklet, og *Eiker Fotballklubb* stiftet som en sammenslåing med fotballgruppene i *Loesmoen* og *Eiker Kvikk*. Stemmetallene var 36 for og 6 imot vedtaket.

Kjente utøvere
--------------

* Ole Bremseth, skihopper
* Tor Håkon Holte, langrennsløper
* Geir Holte, langrennsløper
* Sondre Turvoll Fossli, langrennsløper
* Timo André Bakken, langrennsløper

Kilder
------

* Bruknapp, Kjell (red.): *TOPP OG BREDDE Hokksund Idrettslag gjennom 100 år : 1904-2004*, Hokksund 2003

Eksterne lenker
---------------

* Offisielt nettsted Rediger på Wikidata
* Falkbanen - Nordic Stadiums

  


|  |  |
| --- | --- |
| Oppslagsverk/autoritetsdata | VIAF
 |
**Royal Anglian Regiment** er et regiment i British Army, opprettet 1. september 1964 gjennom en sammenslåing av fire regimenter i den administrative East Anglia-brigaden:

* 1st East Anglian Regiment (Royal Norfolk and Suffolk)
* 2nd East Anglian Regiment (Duchess of Gloucester's Own Royal Lincolnshire and Northamptonshire)
* 3rd East Anglian Regiment (16th/44th Foot)
* Royal Leicestershire Regiment

Royal Anglian Regiment ble etablert for å fungere som grevskapsregiment for Bedfordshire, Cambridgeshire, Essex, Hertfordshire, Leicestershire, Lincolnshire, Norfolk, Northamptonshire, Rutland og Suffolk.

Det besto opprinnelig av syv bataljoner (fire stående og tre reserve), men ble redusert i 1975 med nedleggelsen av 4. (Leicestershire) bataljon. Det ble redusert på nytt i 1992 til to stående og to i reserven.

Referanser
----------

1. ↑

Eksterne lenker
---------------

* (en) Offisielt nettsted Rediger på Wikidata

* (en) Royal Anglian Regiment – kategori av bilder, video eller lyd på Commons Rediger på Wikidata
***Nokon kjem til å komme*** er et skuespill av den norske forfatteren Jon Fosse, utgitt i 1996. Stykket var det første Fosse skrev, høsten 1992 og vinteren 1993 men det ble verken utgitt eller oppført før i 1996, da som det tredje av hans stykker; etter *Og aldri skal vi skiljast* (1994) og *Namnet* (1995). *Nokon kjem til å komme* hadde urpremiere på Det norske teatret i 1996 og ble utgitt av Samlaget samme år.

Handlingen i stykket er, som i de fleste av Fosses stykker, knyttet til et lite antall personer, med vage personkarakteristikker. Stykket åpner med at *Ho* (som er "rundt tretti år) og *Han* (som er i "femtiårene"), kommer til et gammelt hus ved havet, som de har kjøpt og ønsker å bosette seg i, for å realisere sitt forhold. Kort tid etter ankomsten får paret besøk av *Mannen*, en enslig mann i slutten av tjue-åra, som både er nabo og den som har solgt dem huset. Mannen er i og for seg harmløs, men parets potensielle uro og engstelse blir projisert mot ham, og gjør ham til «en katalysator for kjærlighet, død og seksualitet». Stykket har en åpen slutt, hvor det forblir uavklart hvorvidt parets forhold kan reddes.

Ulike oppsetninger har presentert stykket som psykothriller, som et stykke om angst, eller som et stykke om erotikk.

Referanser
----------

1. ↑  hovedkilde for artikkelen er Therese Bjørneboes artikkel om stykket i artikkelsamlinga *Norsk litterær kanon*. Cappelen Damm, 2008. ISBN 978-82-04-13826-2.
2. ↑  «Nasjonalbiblioteket». *www.nb.no*. Besøkt 10. mai 2022.
3. ↑  sitat fra Bjørneboe
4. ↑  Runar Hodne på Nationaltheatret i 2001, ifølge Bjørneboe
5. ↑  Eirik Stubø på Svenska Riksteatern i 2002, igjen ifølge Bjørneboe
**Marit Helene Meyer** (født 8. juni 1973) er en norsk politiker, organisasjonskvinne og byråkrat. Siden februar 2018 er hun generalsekretær i Venstre.

Meyer var 2001–2005 politisk rådgiver i Justisdepartementet, for justisminister Odd Einar Dørum. Hun var politisk rådgiver i Venstres stortingsgruppe 2005–2006. 

2006–2009 var Meyer seniorrådgiver i Landinfo (UDI) og 2009–2012 var hun kommunikasjonssjef i Akademikerne. I årene 2012–2018 var Meyer kommunikasjonssjef i Statped. 

Meyer er fra 2015 kommunestyrerepresentant i Asker. Hun har tidligere bl.a. vært sentralstyremedlem i Norges Unge Venstre og Norges Venstrekvinnelag. 

Meyer er utdannet master i sosialantropologi fra University of Manchester og har en cand-mag. fra Universitetet i Oslo.

Referanser
----------

1. ↑   www.stortinget.no, besøkt 2. januar 2019[Hentet fra Wikidata]
2. ↑  Steinar Haugsvær (9. desember 2017). «Marit H. Meyer (44) ny generalsekretær i Venstre». Venstre. Besøkt 2. januar 2019.

Eksterne lenker
---------------

* (no) Marit Meyer hos Stortinget Rediger på Wikidata

* (no) Marit Meyer hos Norsk senter for forskningsdata politikerarkiv (nedlagt) Rediger på Wikidata
* Kommunens oversikt over folkevalgte i nye Asker kommune

|  |  |
| --- | --- |
| Oppslagsverk/autoritetsdata | Stortinget **·** VIAF
 |
**Peder Lofnes Hauge** (født 1989 i Gloppen) er en norsk politiker (Venstre) som fra 2020 er leder for Noregs Mållag.

Hauge er født og oppvokst på gården Hauge i Gloppen. Han gikk på Firda videregående skole fra 2005 til 2008. Fra 2010 til 2014 tok han utdannelse som grunnskolelærer ved Høgskulen i Bergen, og ble adjunkt. Han var samtidig kommunestyremedlem i Gloppen (2011-2015). Før Stortingsvalget 2013 og Stortingsvalget 2017 var Hauge valgkampsekretær for Sogn og Fjordane Venstre og førstekandidat Sveinung Rotevatn. 

Hauge var ansatt som politisk rådgiver for Bergen Venstres bystyregruppe (2014-2015) og som politisk rådgiver for sosialbyråd Erlend Horn (V) (2015-2019). Han var valgkampsjef for Bergen Venstre i 2019, og ble etter valget ansatt som politisk rådgiver for finansbyråd Erlend Horn (V) (2019-2020).

Hauge ble styremedlem i Noregs Mållag fra 2016, nestleder fra 2018 og tok over som leder fra 2020.

Referanser
----------

1. ↑   Valgdirektoratet, «Kommunestyrevalget 2023», verkets språk norsk, besøkt 25. oktober 2023[Hentet fra Wikidata]
2. ↑   Proff, oppført som Noregs Mållag: Peder Lofnes Hauge (f 1989), besøkt 14. juni 2020[Hentet fra Wikidata]
3. ↑  nationen (26. april 2020): *Ny leder i Noregs Mållag* Arkivert 7. juni 2020 hos Wayback Machine. hentet 7. juni 2020

Kilder
------

* Peder Lofnes Hauge på LinkedIn
**Anders Johnsen Buen** (født 24. februar 1864 i Jondalen i Gransherad, død 17. juli 1933 i Trondheim) var en norsk typograf, journalist, redaktør og politiker for Arbeiderpartiet.

Liv og virke
------------

### Bakgrunn

Etter folkeskolen tok han et 2-årig kurs ved en høyere skole i Vang i Hedmark, og han gikk så i boktrykkerlære hos W. C. Fabritius i Christiania (1879).

Han var typograf og var formann for Den typografiske Forening i Kristiania 1897–98.

### Pressemann

Han utgav i noen år ukebladet *Andvake* på Lillehammer. Han var redaksjonssekretær i *Social-Demokraten* (Kristiania) fra 1878 og redaktør fra 1900 til 1903. I Trondheim var han redaktør i *Ny Tid* fra 1903 til 1912, deretter journalist fram til partisplittelsen i 1921 Han var så redaktør i *Trøndelag Social-Demokrat* fra 1922 til partisamlingen i 1927. Senere var han medarbeider i *Arbeider-Avisen* etter fusjonen.

### Politiker

Anders Buen var medlem av Kristiania bystyre 1901–03, og av Trondheim bystyre i åtte perioder fra 1907 til sin død. Han var medlem av Den socialdemokratiske Forening fra starten i 1885.

Buen representerte Lademoen krets i Trondheim som stortingsrepresentant i fem perioder fra 1907 til 1921 og der parlamentarisk leder for Arbeiderpartiets gruppe fra 1913 fram til partisplittelsen i 1921. Han ble da leder av stortingsgruppa til det nyetablerte Norges Socialdemokratiske Arbeiderparti. Han var stortingspresident mellom 1919 og 1921 og varapresident i Odelstinget 1913–15 og 1918. Han var medlem av tollkomiteen (1906–12), budsjettkomiteen (1913–18) og nestformann i skog- og vassdragskomiteen (1919–21).

Buen var en sterk motstander av den radikale fløyen i Arbeiderpartiet som var ledet av Martin Tranmæl. Han var en klart reformistisk sosialist, og han støttet Gunnar Knudsen sin Venstre-regjering mot Høyre, blant annet under striden om rettskrivingsreformen av 1917. 

Under Arbeiderpartiets første splittelse i 1918 sluttet han seg til den moderate fløy.

Hans *Erindringer* kom ut på Det norske Arbeiderpartis forlag året etter hans død.

Se også
-------

* Anders Buens gate, en gate oppkalt etter ham ved Lademoen i Trondheim.

Referanser
----------

1. 1 2   Stortinget og statsrådet : 1915–1945. B. 1 : Biografier, side(r) 162[Hentet fra Wikidata]
2. ↑   Stortinget og statsraadet: 1814–1914. B. 1 D. 1 : Biografier A-K, side(r) 142[Hentet fra Wikidata]
3. 1 2   Norsk biografisk leksikon, oppført som Anders Johnsen Buen, Norsk biografisk leksikon ID Anders\_Buen, besøkt 9. oktober 2017[Hentet fra Wikidata]
4. 1 2 3 4 5 6 7 8  Vilhelm Haffner: *Stortinget og statsrådet 1915–1945*, bind 1, Oslo 1949, side 162–163.

Eksterne lenker
---------------

* (no) Anders Buen hos Virksomme ord Rediger på Wikidata

* (no) Anders Buen hos Norsk senter for forskningsdata politikerarkiv (nedlagt) Rediger på Wikidata
* (no) Politiske taler av Anders Buen, virksommeord.uib.no

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Wikistrinda **·** Prabook **·** Historisk befolkningsregister **·** Geni
 |
**Run** er en av de minste øyene (ca. 3 km lang og 1 km bred) i gruppen Bandaøyene i den indonesiske provinsen Maluku.

Run hører til Bandaøyene, som igjen er en del av Molukkene (også kalt Krydderøyene). Øyenes vulkanske jordsmonn og klima har skapt særlig gode vilkår for muskattreet, som var endemisk for området. Muskattreet gir krydderne muskatnøtt og muskatblomme, som var svært verdifulle. 

På begynnelsen av 1600-tallet ble øyene del av rivaliseringen mellom Det nederlandske ostindiske kompani og Det engelske ostindiske kompani om kontrollen med den lukrative krydderhandelen. Etter diverse sammenstøt endte det med at nederlenderne fikk kontrollen over øyene, unntatt Run som ble holdt av britene. 

I 1667, som en del av oppgjøret etter den andre anglo-nederlandske krigen, ga britene opp sitt krav på Run i bytte mot Ny Amsterdam (dagens New York).

* Parti fra kysten av Run.Parti fra kysten av Run.
* Runs plassering i de vestlige Bandaøyene.Runs plassering i de vestlige Bandaøyene.
* Muskatfrukten med muskatblomme og -nøtt.Muskatfrukten med muskatblomme og -nøtt.

Referanser
----------

1. ↑  «How a Tiny Indonesian Island Changed American History» **(engelsk)**. Arkivert fra originalen 31. mai 2016. Besøkt 5. mars 2017.

Eksterne lenker
---------------

* (en) Run (island) – kategori av bilder, video eller lyd på Commons Rediger på Wikidata
* National Geographic: *Bilder og historie fra Run.* Arkivert 23. juni 2015 hos Wayback Machine.

|  |  |
| --- | --- |
| Oppslagsverk/autoritetsdata | Store Danske Encyklopædi **·** GeoNames
 |
**Hadeland, Ringerike og Hallingdal prosti** (*Hadelands, Ringeriges og Hallingdalens Provsti)* er et tidligere prosti i Oslo bispedømme i perioden 1737–1864.

Historikk
---------

Prostiet ble opprettet 20. april 1737 ved omorganiseringen av to prostier som hadde sitt opphav i den før-reformatoriske kirkeinndelingen av landet. Det var en oppdeling av Hadeland, Ringerike og Toten og Hallingdal og Valdres prostier i to nye prostier. Prostiet ble 1. oktober 1864 delt i Hadeland og Land prosti og Ringerike og Hallingdal prostier.. Det ble i samtiden også benevnt med det noe kortere navnet *Hadelands og Hallingdalens Provsti*.

Prestegjeld
-----------

*(Fra Hadeland, Ringerike og Toten prosti 1737)*  

*(Til Hadeland og Land prosti 1864)*

* Grans og Aals Fierdingen
	+ Tingelstad Annex
	+ Næs Annex
* Jevnager
	+ Lunner Annex

*(Til Ringerike og Hallingdal prosti 1864)*

* Hole
	+ Tyristrand Annex *(fra 1857)*
* Nordrehaug
	+ Hønefoss *(fra 1852)*
	+ Haug Annex
* Aadal *(inntil 1857 under Norderhov)*
	+ Wiger Annex
	+ Lunder Annex

*(Fra Hallingdal og Valdres prosti 1737)*

* Næss
	+ Hemsedal Annex
	+ Gol Annex
	+ Flaa Annex
* Aal
	+ Hoel Annex
	+ Torpe Annex

Referanser
----------

1. ↑  Reinton, Lars (1954). *Folk og fortid i Hol*. Oslo: I kommisjon hos Grøndahl. s. 292.
2. ↑  Hadeland, Ringerike og Hallingdal prosti Arkivert 3. oktober 2016 hos Wayback Machine. fra Arkivverket : Statsarkivet i Oslo/arkivportalen

|  |  |
| --- | --- |
| Oppslagsverk/autoritetsdata | VIAF
 |
**Nicolaj «Nic» Schröder** (født 14. februar 1980 i Helsingborg) er en svensk skuespiller, sanger og programleder. Han studerte ved Filmlinjen ved Fridhems folkhögskola 2005–07.

### Biografi

Schröder fikk sitt gjennombrudd som sanger som medlem av gruppen Nic & the Family, som er kjent for sangen «Hej hej Monika» fra 2004, en sang som i 2006 ble stemt fram som «årtiondets sommarplåga» («tiårets sommerhit») i Aftonbladet.se.

Nic ledet sommerferieprogrammene *Hej hej sommar* 2006–07 (og i 2008) og *Sommarlov 09* i 2009 (da sammen med Ola Selmén). Nic og Ola ledet også programmet *Stressa ner*, som ble sendt på SVT B den 16. desember 2008.

Som skuespiller har Schröder medvirket i filmen *Hata Göteborg* fra 2007 som den smått diktatoriske gjenglederen Jonas Mitander. Schröder fikk god kritikk for sin medvirkning if filmen, hvilket resulterte i en Guldbaggenominering for "Bästa manliga biroll" 2007.

Referanser
----------

1. ↑  «Arkivert kopi». Arkivert fra originalen 3. mars 2016. Besøkt 9. juni 2012.
2. ↑
3. ↑
4. ↑
5. ↑
6. ↑
7. ↑  «Arkivert kopi». Arkivert fra originalen 24. juni 2009. Besøkt 12. april 2012.

Eksterne lenker
---------------

* Offisielt nettsted Rediger på Wikidata
* (en) Nic Schröder på Internet Movie Database Rediger på Wikidata

* (sv) Nic Schröder i Svensk Filmdatabas Rediger på Wikidata

* (en) Nic Schröder på AllMovie Rediger på Wikidata

* (en) Nic Schröder hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** MusicBrainz
 |
Sentrumkirken på Strømmen
**Sentrumkirken** er en kristen frikirkelig menighet på Strømmen, i Akershus. Menigheten er tilsluttet den norske pinsebevegelsen. Sentrumkirken ble stiftet i 15. november 1925, opprinnelig som *pinsemenigheten Tabernaklet, Strømmen*. 

Menigheten hadde 267 tilskuddstellende medlemmer i 2019. Sentrumkirken driver et hornorkester. «Loftet» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.

Historikk
---------

Sentrumkirken ble stiftet den 15. november 1925. Opprinnelig som *pinsemenigheten Tabernaklet, Strømmen*, med 15 medlemmer. Men menigheten har røtter helt tilbake til 1914. Det unge ekteparet Kristensen, flyttet fra Kristiania til Strømmen. De samlet en liten gruppe, som ble forløperen til menigheten.

Møtene ble den første tiden holdt i hjemmene, senere på Trelastfabrikken, og Losjen. I 1924 startet Peder Kallstad og Fritjof Markussen med søndagsskole. I 1939 ble det bygget menighetsbygg i Strømsveien 39G, med navnet *Tabernaklet*. I 1991 ble dette bygget solgt, og menigheten kjøpte Myrsethveien 1A. Samtidig byttet også menigheten navn til *pinsemenigheten Sentrumkirken*.

Misjon
------

Sentrumkirken er engasjert i misjonsarbeid og er utsendermenighet for misjonærene Elizabeth og Robert Muren i Israel og Karin og Trygve Korneliussen i Uganda.

Referanser
----------

1. ↑  Regjeringen. «Antall tilskuddstellende medlemmer i tros- og livssynssamfunn i 2019» (PDF). Besøkt 4. januar 2020.

Kilder
------

* Brox, Torill F. (redaktør). 2007. *Årbok 2007. For Pinsebevegelsen i Norge.* Korsets Seier Publikasjoner AS

Eksterne lenker
---------------

* Sentrumkirken – hjemmeside
* Sentrumkirken / Loftet – ungdomsarbeid Arkivert 19. april 2008 hos Wayback Machine.
Her markert som **Tal El-Hawa**
**Tel al-Hawa** (arabisk: تل الهوا, «vindhøyden») er et nabolag i den palestinske byen Gaza. Den ble anlagt av Palestinian National Authority sent i 1990-årene, og er et av de mer velstående områder i byen. Her ligger Det islamske universitet i Gaza og den palestinske myndighets innenriksministerium.

I Tel al-Hawa lå tidligere hovedkvarteret til Preventive Security Service, frem til makten over Gazastripen ble overtatt av Hamas i 2007. Siden har bygningebn vært en politistasjon. Etter å ha tatt kontrollen i nabolaget, endret Hamas-militsen dets navn til **Tel al-Islam**. Familien Doghmush holdt journalisten Alan Johnston fangen i Tel al-Hawa inntil Hamas fikk han sluppet fri.

Nabolaget ble sterkt skadet under Gazakrigen (2008-09), med kodenavnet «Operation Cast Lead» av Israel. Det var åsted for noen av de heftigste kamphandlingene under krigen. Dusinvis fra Hamas-styrkene ble dreft eller såret, og flere IDF-soldater ble også såret. Tolv sivile ble drept.

Referanser
----------

1. 1 2  Tel Al-Hawa: The invasion and then after. Ma'an News Agency, 17. januar 2009
2. ↑  Gaza air campaign 'a first stage' *BBC News*. 2009-01-02.
3. ↑  Inside Tel al Hawa Arkivert 2011-10-06 hos Wayback Machine Conflict Blotter.
4. ↑  Hamas: We'll execute Fatah leaders *YNET*. 2007-06-14.
5. ↑  Hamas surrounds kidnap hideout as Johnston's fate hangs in balance *Independent*.
«Garntangen» har flere betydninger.
Garntangen gatekjøkken anno 2018. Det har vært kiosksalg der siden 1956. Stedet har sitteplasser ute og moderne sanitæranlegg.
Garntangen har godt med sitteplasser ut, der besøkende kan nyte gatekjøkkenmaten
Garntangen er fysisk en tange som stikker ut i Steinsfjorden. Utenfor ligger Braksøya, som er naturreservat, og i bakgrunnen rager Krokskogen.
**Garntangen** er fysisk en tange og en historisk fiskeplass som stikker ut i Steinsfjorden ved Vik i Hole kommune, Buskerud. Plassen ligger langs E16 (Holeveien), mellom tettstedet Sundvollen og kommunesenteret Vik. Det er bare tilkomst med bil i nordlig retning.

Garntangen lå opprinnelig under den gamle storgården Nordre Gjesval (Nordigarden, gnr. 193/1), men den ble etter hvert en husmannsplass. Tangen var en gammel fiskeplass, der det ble satt ut og ordnet med garn. Husmannen som bodde der i 1865, Nils Gulbrandsen, var en 49 år gammel enkemann, husmann med jord og fisker. Plassen ble imidlertid solgt ut som en selvstendig eiendom i 1869, og kjøper var en Nils Svendsen, født i 1800 i Valdres. Bruket fikk gnr. 193/3. I dag er adressen Holeveien 1669, 3530 Røyse.

Steinsfjorden har alltid vært et populært rekreasjonssted, sommer som vinter, og Garntangen en populær badeplass om sommeren og et bra utgangspunkt for isfiske (spesielt pilking) om vinteren. I 1956 satte eierne av plassen, Ingeborg og Gunnar Elvigen, opp en kiosk der, som raskt ble populær, både blant lokalbefolkningen og tilreisende turister. Den har byttet eierskap og utviklet seg til et moderne gatekjøkken gjennom årene, og 2011 omsatte stedet mer enn 66 000 hamburgere og 50 000 pølser.

Langs E16 ligger det et fredet og geologisk svært viktig område for forståelse av Oslofeltets fossilførende bergarter, kjent som Garntangen naturminne. Det har vært et populært tilholdssted for geologer gjennom mange år. Like bak bygningsmassen til gatekjøkkenet Steinsfjorden biotopvernområde, et nytt stor verneområde som ble opprettet 22. juni 2018 og strekker seg langs hele vestbredden og nordenden av fjorden, like til Åsatangen i Ringerike kommune. Like utenfor brygga (som ligger der på sommertid) ligger dessuten Braksøya, som ble opprettet som naturreservat alt i 1988. Hele øya er fredet, men den er populær som rekreasjonsområde for såvel isfiskere som båtfolk.

Se også
-------

* Garntangen naturminne
* Braksøya naturreservat
* Steinsfjorden biotopvernområde

Referanser
----------

1. ↑  Bakke, Gudmund (2001) Bygda og Folket: Bosettingshistorie i Årnesfjerdingen. *Hole Bygdebok*, bind 1, 576 sider. ISBN 82-993498-4-2
2. ↑  Ayna Lile (2012) Solgte 66.000 hamburgere og 50.000 pølser. *Ringerikes Blad*, 30. juli 2012.
Chiang Kai-shek og Song Meiling med Joseph Stilwell i Burma (1942)
**Joseph Stilwell** (født 19. mars 1883 i Palatka i Florida i USA, død 12. oktober 1946 i San Francisco) var en amerikansk militær. Han ble utnevnt til firestjerners general i 1944.

Stilwell, som talte utmerket kinesisk og japansk, ble tidlig utlånt av amerikanerne og plassert stabssjef hos den kinesiske generalen og politiske lederen Chiang Kai-shek. Han fikk tilnavnet *Vinegar Joe* (Eddiks-Joe) og manglet etter mange samtidige enhver form for takt og tone. Samarbeidet med Chiang ble preget av store vanskeligheter. Hans militære begavelse, mot og taktiske sinn var derimot ubestridt, noe han viste langs Burmaveien og under slaget om Yunnan-Burma-veien, og han dessuten gjorde stor innsats for å fremme utvikling både i Kina og i Burma. 

Han ble mer og mer kritisk til Chiang Kai-sheks ledelsesstil og korrupsjonen som rådet i Kuomintangpartiet og -hæren; hans kritikk nådde også Washington, men det gjorde også beretninger om hans udiplomatiske væremåte. Han kom også i et motsetningsforhold til sin landsmann, general Claire Lee Chennault, som også var stasjonert ved den kinesiske krigshovedstaden som leder av flyverkorpset Flying Tigers. Slik kan den politiske ledelsen i USA kanskje ha blitt ledet til å se bort fra de klager og forslag han selv fremførte mot den kinesiske ledelse. Stillwell arbeidet for at general Chiang måtte samarbeide med Mao Zedong og for amerikansk støtte til Maos styrker i kampen mot japanerne under annen verdenskrig.

Etter hvert ble Stilwell omplassert. Mot slutten av Stillehavskrigen ble han leder for den amerikanske tiende armé, etter at dens øverstkommanderende falt i kampene på Okinawa.

Referanser
----------

1. 1 2   Encyclopædia Britannica Online, oppført som Joseph W. Stilwell, Encyclopædia Britannica Online-ID biography/Joseph-W-Stilwell, besøkt 9. oktober 2017[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   GeneaStar, oppført som Joseph Stillwell, GeneaStar person-ID stillwellj[Hentet fra Wikidata]
4. 1 2   Find a Grave, oppført som Joseph Warren Stilwell, Find a Grave 3475, besøkt 9. oktober 2017[Hentet fra Wikidata]
5. ↑   ia800908.us.archive.org[Hentet fra Wikidata]

Litteratur
----------

* David Rooney: *Stilwell the Patriot: Vinegar Joe, the Brits and Chiang Kai-Shek*, Greenhill Books, Juli 2005, ISBN 1-85367-632-2
* Barbara Tuchman: *Stilwell and the American Experience in China, 1911-45*, 1971

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** CiNii **·** Munzinger (iba)
 |
**Webjørn Thore Svendsen** (født 28. juni 1930 i Oslo) er en tidligere, norsk fabrikksjef og politiker (H).

Han ble født og bodde sine første barneår i Oslo, men vokste opp i Trondheim, hvor han også fikk sin utdannelse. I 1956 flyttet han til Stjørdal, hvor han ble sekretær for salg og administrasjon i Norplasta AS (senere Dynoplast AS). Svendsen var bedriftens disponent fra midten av 1960-årene til han avgikk med pensjon tidlig i 1990-årene, men tidvis engasjert for Norplastas søsterbedrifter. Han var styreformann i Forretningsbanken i Stjørdal 1976–1988.

Svendsen var formann i Stjørdal Høyre 1975–1979 og 1996–1998. Han var innvalgt i Stjørdal kommunestyre 1976–1983 og 1995–1999, medlem av formannskapet og medlem av flere komiteer og styrer. Han var president i Stjørdal Rotaryklubb 1977–1978.

Referanser
----------

1. 1 2 3  «Gratulerer». *Adresseavisen*. NTB. 28. juni 2005.
2. ↑  Svendsen, Thore (1997). *Et ekte plasteventyr 1947–1997. Fra Norplasta til Dynoplast Stjørdal*. Stjørdal. s. 28. ISBN 978-82-994271-1-1.
3. ↑  Svendsen, Thore (1997). *Et ekte plasteventyr 1947–1997. Fra Norplasta til Dynoplast Stjørdal*. Stjørdal. s. 39 og 118. ISBN 978-82-994271-1-1.
4. ↑  Branæs, Ragnar (2009). *Einar Wollebæk Andersen. En kortfattet biografi* (PDF). s. 14. Arkivert (PDF) fra originalen 19. august 2014.
5. ↑  «Tidligere presidenter». Stjørdal Rotaryklubb. Arkivert fra originalen 12. mai 2016.